b'\n_START_ARTICLE_\nKitajska fitoterapija\n_START_SECTION_\nZgodovina\n_START_PARAGRAPH_\nZa\xc4\x8detki razvoja kitajske fitoterapije segajo tiso\xc4\x8dletja v preteklost. Prvi kitajski fitoterapevt Shennong je svoje znanje o zdravilnih in strupenih rastlinah prena\xc5\xa1al na kmetovalce. V 1. stoletju pr. n. \xc5\xa1t., v \xc4\x8dasu dinastije Han, je Kitajska dobila prvi priro\xc4\x8dnik farmakologije Shennong Bencao Jing, ki obsega 365 zdravil, od tega 252 zeli\xc5\xa1\xc4\x8d. Priro\xc4\x8dnik deli zdravila na ve\xc4\x8d kategorij:_NEWLINE_-prva kategorija vklju\xc4\x8duje snovi, ki so u\xc4\x8dinkovite za ve\xc4\x8d bolezni in so ve\xc4\x8dinoma odgovorne za vzdr\xc5\xbeevanje in ponovno vzpostavitev ravnovesja telesa, imajo malo ne\xc5\xbeelenih stranskih u\xc4\x8dinkov oz. so brez njih (npr.goba Lingzhi),_NEWLINE_-druga skupina predstavlja snovi, ki se lahko uporabljajo le kratek \xc4\x8das in_NEWLINE_-tretja kategorija vsebuje snovi, ki se uporabljajo v majhnih odmerkih in samo za zdravljenje dolo\xc4\x8denih bolezni._NEWLINE_Predhodna literatura, najdena v leta 168 pr. n. \xc5\xa1t. zape\xc4\x8datenem grobu Mawangdui, vsebuje recepte za 52 zdravstvenih tegob tistega \xc4\x8dasa._NEWLINE_Dela naslednjih generacij so izhajala iz Shennongovega priro\xc4\x8dnika. Iz 7.stoletja, obdobja dinastije Tang, izhajajo zapisi razprav o fitoterapiji s skupnim imenom Yaoxing Lun (poenostavljeno kitajsko: \xe8\x8d\xaf\xe6\x80\xa7\xe8\xae\xba; tradicionalno kitajsko: \xe8\x8d\xaf\xe6\x80\xa7\xe8\xae\xba). Li Shizhen, pomemben fiziolog in farmakolog je v \xc4\x8dasu dinastije Ming (1368-1644) vse zapise zbral v zbirko. Zbrana materia medica predstavlja najpomembnej\xc5\xa1i del te zbirke in se uporablja \xc5\xa1e danes. V tistem obdobju so za\xc4\x8deli izdajati tudi poljudnej\xc5\xa1e knjige za doma\xc4\x8do rabo._NEWLINE_Zahodna medicina, ki so jo na Kitajsko v 16. stoletju prinesli misijonarji, je vse bolj izpodrivala tradicionalno zdravljenje. \xc5\xa0ele nastanek Ljudke republike Kitajske leta 1949 je privedel do o\xc5\xbeivitve zanimanja za zeli\xc5\xa1\xc4\x8darstvo, akupunkturo in druge staromodne metode zdravljenja. Danes priljubljenost TKM zelo hitro nara\xc5\xa1\xc4\x8da v dr\xc5\xbeavah, kjer \xc5\xbeivi veliko Kitajcev, na primer v ZDA, Veliki Britaniji in Avstraliji.\n_START_SECTION_\nVloga v TKM\n_START_PARAGRAPH_\nKitajska fitoterapija ima zelo pomembno mesto med terapijami, ki se uporabljajo v TKM. Terapija temelji na holisti\xc4\x8dnem na\xc4\x8delu ali na\xc4\x8delu celega \xc4\x8dloveka._NEWLINE_Za razliko od terapevtskih metod zahodne medicine, ki najve\xc4\x8dkrat zdravijo samo simptome, kitajska fitoterapija pomaga oz. podpira naravno samozdravljenje organizma in vra\xc4\x8da bolnika v stanje uravnove\xc5\xa1enega zdravja._NEWLINE_Vsako zdravilo rastlinskega izvora v kitajski fitoterapiji je me\xc5\xa1anica \xc5\xa1tevilnih zdravilnih rastlin in je prilagojena posameznemu pacientu. Med drugim je klju\xc4\x8d do uspeha v TKM zdravljenje posameznega bolnika kot individuuma. Kar pomeni, da kar je za enega pacienta primerno, je lahko za drugega popolnoma neprimerno, tudi \xc4\x8de imata oba po definicijah uradne medicine enako bolezen. Recept se bo spreminjal glede na to, kaj je potrebno, da telo vzpostavi ravnovesje, da si povrne zdravja. Ni avtomati\xc4\x8dnih ponavljanj receptov; na\xc4\x8delo temelji na trenutno optimalni pomo\xc4\x8di skozi ves potek zdravljenja. Prav lahko se tudi nasveti za samopomo\xc4\x8d prilagajajo posameznikom.\n_START_SECTION_\nZdravila v TKM\n_START_PARAGRAPH_\nPo teoriji TKM se u\xc4\x8dinek zdravila dose\xc5\xbee s prenosom izvirnih ali modificiranih zna\xc4\x8dilnosti zdravila na bolnika. Vsaka snov ima svoje zna\xc4\x8dilnosti, ki se izkoristijo za antagonisti\xc4\x8dno delovanje na bolezen in za vzpostavitev ravnote\xc5\xbeja. Torej zdravilna snov ima terapevtsko delovanje, ker vsebuje zdravilne lastnosti. Za razliko od zahodne medicine, TKM uporablja poleg zdravil rastlinskega in mineralnega izvora tudi veliko zdravil \xc5\xbeivalskega izvora. Skoraj 90% zdravil TKM je rastlinskega izvora. Nekatera zdravila vsebujejo v isti me\xc5\xa1anici sestavine rastlinskega, \xc5\xbeivalskega in mineralnega izvora. Ker je uporaba delov ogro\xc5\xbeenih \xc5\xbeivalskih vrst sporna, predvsem v zahodnem svetu, mnogi proizvajalci opu\xc5\xa1\xc4\x8dajo uporabo le-teh._NEWLINE_Zna\xc4\x8dilnost fitofarmaka je odvisna od podro\xc4\x8dja, \xc4\x8dasa (pomemben je \xc2\xbbbalzami\xc4\x8dni \xc4\x8das\xc2\xab, v katerem ima rastlina najvi\xc5\xa1jo energijo), na\xc4\x8dina \xc5\xbeetve/nabiranja in shranjevanja zdravilnih rastlin ter njihovega medsebojnega odnosa/ravnote\xc5\xbeja v kon\xc4\x8dnem pripravku.\n_START_SECTION_\nSestava zdravil\n_START_PARAGRAPH_\nZdravilo rastlinskega izvora je me\xc5\xa1anica \xc5\xa1tevilnih zdravilnih rastlin, ki je prilagojena vsakemu bolniku posebej. Sestavljanje kombinacij zdravilnih snovi sledi vzoru fevdalne hierarhije:_NEWLINE_-glavna snov (vladar)-JUN; ima vodilni terapevtski u\xc4\x8dinek in se spopada z glavnimi simptomi bolezni, po navadi je varna snov in primerna za dolgotrajno zdravljenje,_NEWLINE_-dopolnilna snov (minister)-CHEN; pove\xc4\x8da u\xc4\x8dinek glavne snovi in zdravi spremljevalne simptome,_NEWLINE_-pomo\xc5\xbena snov (pomo\xc4\x8dnik)-ZUO; pove\xc4\x8da delovanje glavne in pomo\xc5\xbene snovi, zmanj\xc5\xa1a ne\xc5\xbeelene u\xc4\x8dinke glavne in pomo\xc5\xbene snovi, zmanj\xc5\xa1a premo\xc4\x8dno delovanje glavne snovi (korigentno delovanje) in_NEWLINE_-povezovalna/usmerjevalna snov (glasnik)-SHI; usmerja delovanje ostale snovi na dolo\xc4\x8den kanal ali organ in harmonizira sestavine med seboj ter spreminja okus nekaterih._NEWLINE_Pomembno je ravnote\xc5\xbeje in sodelovanje vseh sestavin v kon\xc4\x8dnem pripravku. Po teoriji TKM obstaja 7 interakcij snovi:_NEWLINE_-samostojen u\xc4\x8dinek-DAN XING; uporaba ene snovi pri enostavnih bolezenskih stanjih (Ginseng radix pri pomanjkanju qija zaradi podrejenosti Yanga),_NEWLINE_-medsebojna nujnost \xe2\x80\x93XIANG XU; gre za medsebojno se\xc5\xa1tevanje u\xc4\x8dinka pri uporabi dveh snovi z enakim mehanizmom delovanja (Rhei radix in Mirabilitum (Mg-sulfat) kot odvajali),_NEWLINE_-medsebojna uporaba-XIANG SHI; gre za medsebojno sinergisti\xc4\x8dno potenciranje u\xc4\x8dinka pri uporabi dveh snovi z razli\xc4\x8dnim mehanizmom delovanja (Astragali membranacei radix kot Qi tonik in Poriae fungus kot diuretik),_NEWLINE_-medsebojni strah-XIANG WEI; gre za medsebojno izni\xc4\x8devanje, toksi\xc4\x8dnost ene snovi nevtralizira druga snov (toksi\xc4\x8dnost Pinelliae ternatae rhizoma zmanj\xc5\xa1a Zingiberis rhizoma),_NEWLINE_-medsebojno ubijanje/zaviranje-XIANG SHA; ne\xc5\xbeelene u\xc4\x8dinke ene snovi zmanj\xc5\xa1a druga snov (ne\xc5\xbeelene u\xc4\x8dinke Pinelliae ternatae rhizoma zmanj\xc5\xa1a Zingiberis rhizoma),_NEWLINE_-medsebojno sovra\xc5\xbeenje-XIANG WU; snovi si medsebojno zmanj\xc5\xa1ata ali izni\xc4\x8dita pozitivne u\xc4\x8dinke (Raphani Sativi semen izni\xc4\x8di ali oslabi  tonifikacijski u\xc4\x8dinek Ginseng radix na Qi) in_NEWLINE_-medesebojna nasprotnost/inkompatibilnost-XIANG FAN; kombinacija dveh snovi daje toksi\xc4\x8dne ali ne\xc5\xbeelene u\xc4\x8dinke, ki jih posamezna snov nima._NEWLINE_Obstaja cela vrsta znanih kontraindikacij:_NEWLINE_-19 kombinacij, ki se jih moramo izogibati-SHI JIU WEI,_NEWLINE_-18 kombinacij, ki so prepovedane-SHI BA FAN,_NEWLINE_-v dolo\xc4\x8denih stanjih (npr.nose\xc4\x8dnost) in_NEWLINE_-s hrano; tradicionalne inkompatibilnosti, splo\xc5\xa1ne nespecifi\xc4\x8dne inkompatibilnosti (surova, hladna, mastna hrana), specifi\xc4\x8dne inkompatibilnosti (bolniki z vro\xc4\x8dino-mastna hrana).\n_START_SECTION_\nPriprava zdravil\n_START_PARAGRAPH_\nPred uporabo je obi\xc4\x8dajna obdelava rastlinske droge z namenom odstranjevanja ne\xc4\x8distot, podalj\xc5\xa1anja delovanja, pospe\xc5\xa1evanja spro\xc5\xa1\xc4\x8danja mo\xc4\x8di, doseganja ustrezne stopnje razdrobljenosti, pove\xc4\x8danja u\xc4\x8dinka, zmanj\xc5\xa1anja ne\xc5\xbeelenih u\xc4\x8dinkov ali spremembe indikacije. Najpogostej\xc5\xa1a je obdelava z vodo (\xc4\x8di\xc5\xa1\xc4\x8denje, meh\xc4\x8danje in prilagajanje okusa), ognjem (zmanj\xc5\xa1evanje ne\xc5\xbeelenih u\xc4\x8dinkov, pospe\xc5\xa1evanje spro\xc5\xa1\xc4\x8danja) ali kombinacijo obeh. _NEWLINE_Kon\xc4\x8dna priprava izdelka je zelo razli\xc4\x8dna. Poleg \xc4\x8dajnih me\xc5\xa1anic pripravljajo \xc5\xa1e izvle\xc4\x8dke ali tinkture, ki se ve\xc4\x8dinoma odmerjajo s kapalko in obkladke ter mazila. Vedno bolj pogoste so tablete in kapsule. Za TKM so zna\xc4\x8dilne majhne, okrogle, temno rjave tablete, ki vsebujejo ve\xc4\x8d zeli\xc5\xa1\xc4\x8d in drugih sestavin, ki so ustrezno posu\xc5\xa1ene in zmlete. Iz zme\xc5\xa1anega prahu se oblikujejo tablete v obliki kroglic, kot vezivo se med drugim tradicionalno uporablja tudi med. To farmacevtsko obliko uporabljajo ve\xc4\x8dinoma za standardizirane zeli\xc5\xa1\xc4\x8dne formule, ki so lahko tudi patentirane. Torej zdravila z imenom patentirane zeli\xc5\xa1\xc4\x8dne formule vsebujejo to\xc4\x8dno dolo\xc4\x8dene sestavine v to\xc4\x8dno dolo\xc4\x8denem razmerju. Take \xc5\xbee vnaprej izdelane tablete s standardiziranimi me\xc5\xa1anicami so priro\xc4\x8dne, ote\xc5\xbeujejo pa prilagajanje vsakemu bolniku posebej. Najve\xc4\x8dkrat se uporabljajo za bolezenska stanja, ki niso huda in je potrebno dolgotrajno zdravljenje.\n_START_SECTION_\nKategorizacija snovi v TKM\n_START_PARAGRAPH_\nObstaja ve\xc4\x8d razli\xc4\x8dnih metod za razvr\xc5\xa1\xc4\x8danje snovi, ki se uporabljajo v kitajski fitoterapiji. _NEWLINE_V \xc4\x8dasu dinastije Tang so uvedli tri-stopenjsko kategorizacijo snovi:_NEWLINE_-nizka stopnja; snovi, ki drasti\xc4\x8dno delujejo, strupene snovi,_NEWLINE_-srednja stopnja; snovi, ki imajo fiziolo\xc5\xa1ke u\xc4\x8dinke na telo in_NEWLINE_-visoka stopnja; snovi, ki krepijo telo in duha._NEWLINE_Med \xc4\x8dasom neokonfucianizma Song-Juan dinastije se je teoretski okvir akupunkture prenesel na kategorizacijo zdravilnih rastlin. Po tem obdobju se je za\xc4\x8dela delitev glede na pet faz in 12 kanalov (meridianov)._NEWLINE_Na podlagi zna\xc4\x8dilnosti (narava, okus, smer, meridian, toksi\xc4\x8dnost) zdravilnih rastlin temelji ve\xc4\x8dina dana\xc5\xa1njih klasifikacij.\n_START_SECTION_\nNarava\n_START_PARAGRAPH_\nNarava-YAOXIN ali SIQI; opisuje ob\xc4\x8dutek snovi v \xc5\xbeelodcu ali na ko\xc5\xbei. \xc5\xa0tiri narave kot celota tvorijo Yang, nebe\xc5\xa1kost, ki je v nasprotju s petimi okusi, ki tvorijo zemeljski Yin. Obstajajo \xc5\xa1tiri razli\xc4\x8dne stopnje toplote in mraza (vro\xc4\x8de, toplo, hladno, mrzlo), razlike so kvantitativne in ne kvalitativne._NEWLINE_Vro\xc4\x8de bolezni hladimo, hladne pa ogrevamo. Ping je nevtralen in ne povzro\xc4\x8da spremembe ravnote\xc5\xbeja Yin/Yang, omogo\xc4\x8da pa regulacijo Qija in hrani kri.\n_START_SECTION_\nOkus\n_START_PARAGRAPH_\nOkus-YAOWEI ali WUWEI; opisuje zaznavanje snovi v ustih. Pet okusov tvori Yin:_NEWLINE_-sladko-GAN; tonificira, harmonizira, nekoliko vla\xc5\xbei,_NEWLINE_-kislo-SUAN in adstringentno-SE; delujeta adstringentno, prepre\xc4\x8dujeta ali popravljata nenormalno izgubljanje telesnih teko\xc4\x8din in energije,_NEWLINE_-grenko-KU; odvaja, su\xc5\xa1i,_NEWLINE_-slano-XIAN; \xc4\x8disti, meh\xc4\x8da,_NEWLINE_-ostro-XIN; razpr\xc5\xa1uje in poganja v tek,_NEWLINE_-medlo-DAN; izsesava vlago in pospe\xc5\xa1uje uriniranje.\n_START_SECTION_\n\xc5\xa0tiri smeri\n_START_PARAGRAPH_\nVsaka bolezen razvije zna\xc4\x8dilno patofiziolo\xc5\xa1ko te\xc5\xbenjo (zgoraj, spodaj, zunaj, znotraj) in zna\xc4\x8dilne simptome.\n_START_SECTION_\nToksi\xc4\x8dnost\n_START_PARAGRAPH_\nVsaka snov s farmakolo\xc5\xa1kim u\xc4\x8dinkom je toksi\xc4\x8dna-DU;_NEWLINE_-DADU; zelo toksi\xc4\x8dne snovi z resnimi ne\xc5\xbeelenimi u\xc4\x8dinki, primerne za hitro posredovanje in kratkotrajno zdravljenje,_NEWLINE_-XIAODU; malo toksi\xc4\x8dne snovi z blagimi ne\xc5\xbeelenimi u\xc4\x8dinki, primerne za postopno zdravljenje,_NEWLINE_-WUDU; varne snovi z blagim delovanjem, delujejo po\xc4\x8dasi, primerne za dolgotrajno zdravljenje in_NEWLINE_-YOUDU; zdru\xc5\xbeuje DADU in XIADU, uporabljajo se za zdravljenje DU bolezni, tj. zastrupitev s toksi\xc4\x8dnimi snovmi.'